Nyeste Skilderie af Kiøbenhavn, 1818-01-06
Efter 2de Aars Sygeleie paa det herværende Militair Sygehuus, døde han den 25 Decbr. i sit Alders 84 Aar. - J denne Tid er herfra med Pakkeposten afreiste i alt 16 Stykker engelske Matroser, som var Mandskabet af 3de for nogen Tid siden strandede engelske Skibe. (Wandals Av.)J Aalborg Stifts Adresse-Avis af 23 December f. A. læses følgende Efterretninger: "Paa Kokkedals Gods i Øster Han-Herred, Hjørring, Amt, have nogle af Bønderne i den senere Tid gjentagne Gange viist Opsætsighed og Gjenstridighed imod deres Foresatte, nægtet at forrette det skyldige Hoverie til Huusbonden og at betale Landgilde og anden Pligt &c. Da der i denne Anledning var foretaget en Executionsforretning den 12 November, i nogle Byer paa Godset, af Herredsfogden og i Nærværelse af Forvalteren, blev denne sidste, i det han om Aftenen red hjem fra Flegum, hvor Executionen endtes, overfalden paa Veien udenfor Byen af tre formummede Karle og morderligen mishandlet og forpryglet, hvorefter Stimændene snege sig bort, ukiendte i Mørket. Efter et Forhør var afholdt den 15de, blev Hr. Prokurator Brix af Aalborg constitueret af Amtet til at administrere Retten i denne Sag, og da han var reist derud for en fjorten Dage siden, understøttet af en Commando Soldater, lykkedes det ham ved et Forhør, han med udmærket og sjelden Duelighed og Conduite optog, at faae Forbryderne opdagede og tilfulde overbeviste, endog med egen Bekjendelse. Alle tre Gierningsmændene, tilligemed 2 Fædre, der havde formaaet deres Sønner til at begaae dette Overfald, bleve paagrebne og førte ud til Arresterne i Aalborg, hvor de nu sidde og vente sig Lovens Straf, der vil tjene andre Ligesindede til Advarsel. Alle disse Opsætsigheder og Uordener befandtes at være foranlediget af en Degn i Vensyssel, der i mange Aar har været berygtet, som et Menneske, der ikke allene ved enhver Leilighed søgte at opvigle Bønderne til Opsætsighed imod deres Huusbonder, men selv til Trodsighed imod Øvrigheden. Han har ladet sig betale af Bønderne paa Godset, for at skaffe den Fritagelse for Hoverie og Landgilde, og tilraadet dem til det Øiemed, at afprygle saavel Godseieren som hans Forvalter, med mange flere Formaninger af samme Art. Allerede i længere Tid har han været under offentlig Tiltale, men nu er han omsider moden til sin Fortjeneste. Efterat Jldebranden paa Lundbyegaard, Gunnerup Sogn ved Aalborg, den 10 November havde ødelagt Laden med hele den deriværende skjønne Jndavling, samt et hostaaende Tørvehuus, befandtes en halv Snees Dage senere en Morgen Jld paasat paa Vaaningshuset, men som blev opdaget saa betimelig, at den blev slukket uden at gjøre nogen væsentlig Skade. Jmedens en Mistanke og Brandstiftelsen afløste en anden, saae Eieren, Hr. Bierring, sig nødsaget hver Nat at lade holde Vagt ved sin Gaard, for ei at staae Fare for at indebrændes. Jmidlertid befandtes nogen Tid derefter, at Jlden begge Gange var paasat af en af Husets Tyender, en Barnetøs, som endnu ikke havde fyldt ni Aars Alder. Saa tidlig er Mennesket allerede istand til at begaae en saadan gruelig Misgierning, og det endog to Gange med fuldeste OverlægMordbrændersken skal endog have handlet saaledes af blot medfødt Ondskab, samt af en barnagtig Hjempee, for at komme til sine Forældre, og ikke havt noget Nag især til sit Herskab eller begaaet Misgierningen af nogen Hævngierrighed, hvilket da i psychologisk Henseende er en sand Mærkværdighed."